Is jy knorrig en kwaai? – Finesse Meisie
Het jy geweet om vriendelik te wees is ook goeie maniere? As jy die dag met die verkeerde voet uit die bed geklim het, is jy mos maar altyd knorrig met almal om jou. Jou ma doen alles verkeerd, jou sussie irriteer jou en jy wil jou broer sommer wurg.
Jy is by die skool ook dikbek en kwaai en sien net al die verkeerde dinge raak wat jou pelle doen. Omdat jy so goor voel, kry jy dit nie reg om jou mond te hou nie en vertel dan die hele dag vir almal wat húlle verkeerd doen.
Intussen sien en hoor jy jouself nie, kom jy nie agter dat jy almal vies en sad maak nie. Jy besef nie dat jou vriendinne wye draaie om jou loop en jou huismense liewer in hulle kamers vir jou gaan wegkruip nie!
Die ergste van alles is dat jy net gister­aand vir die Here gevra het om jou te help om mooi en goed en vol liefde te leef! Om mooi met jou huismense te werk al irriteer hulle jou, en op te hou om so beterweterig en krities te wees by jou pelle.